CELEX: 62008CN0063
Language: sk
Date: 2008-02-18 00:00:00
Title: Vec C-63/08: Návrh na začatie prejudiciálneho konania, ktorý podal Tribunal du travail d'Esch-sur-Alzette (Luxemburské veľkovojvodstvo) 18. februára 2008 – Virginie Pontin/T-Comalux S.A.

12.4.2008   
            
            
               SK
            
            
               Úradný vestník Európskej únie
            
            
               C 92/21
            
         Návrh na začatie prejudiciálneho konania, ktorý podal Tribunal du travail d'Esch-sur-Alzette (Luxemburské veľkovojvodstvo) 18. februára 2008 – Virginie Pontin/T-Comalux S.A.
   (Vec C-63/08)
   (2008/C 92/39)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Tribunal du travail d'Esch-sur-Alzette
   Účastníci konania pred vnútroštátnym súdom
   
      Žalobkyňa: Virginie Pontin
   
      Žalovaná: T-Comalux S.A.
   Prejudiciálne otázky
   
               1.
            
            
               Majú sa články 10 a 12 smernice Rady 92/85/EHS z 19. októbra 1992 o zavedení opatrení na podporu zlepšenia bezpečnosti a ochrany zdravia pri práci tehotných pracovníčok a pracovníčok krátko po pôrode alebo dojčiacich pracovníčok (desiata samostatná smernica v zmysle článku 16 ods. 1 smernice 89/391/EHS) (1) vykladať v zmysle, že nebránia tomu, aby vnútroštátny zákonodarca podriadil žalobu tehotnej zamestnankyne prepustenej počas jej tehotenstva vopred určeným lehotám, ako je lehota ôsmich dní v článku 337 ods. 1 druhom pododseku Zákonníka práce, respektíve lehota 15 dní určená štvrtým pododsekom toho istého odseku 1?
            
         
               2.
            
            
               V prípade kladnej odpovede na prvú otázku, nemá byť lehota ôsmich, resp. 15 dní považovaná za príliš krátku na to, aby prepustená tehotná zamestnankyňa mohla počas svojho tehotenstva uplatniť svoje práva prostredníctvom súdu?
            
         
               3.
            
            
               Má sa článok 2 smernice Rady 76/207/EHS z 9. februára 1976 o vykonávaní zásady rovnakého zaobchádzania s mužmi a ženami, pokiaľ ide o prístup k zamestnaniu, odbornej príprave a postupu v zamestnaní a o pracovné podmienky (2), vykladať v tom zmysle, že nebráni tomu, aby vnútroštátny zákonodarca zbavil tehotnú zamestnankyňu prepustenú počas jej tehotenstva možnosti podať žalobu o náhradu škody za protiprávne prepustenie, ako to stanovujú články L. 124-11.(1) a (2) Zákonníka práce v prospech iných prepustených zamestnancov?
            
         
      (1)  Ú. v. ES L 348, s. 1; Mim. vyd. 05/002, s. 110.
   
      (2)  Ú. v. ES L 39, s. 40; Mim. vyd. 05/001, s. 187.